Ur plac'h kaer eus ar re gaerañ e oa Persefone ha desavet e oa e kuzh gant he mamm Demeter e Sikilia, hec'h enezenn muiañ karet. E koajoù Enna edo Persefone oc'h ebatal gant merc'hed Okean un deiz , o kutuilh bleunioù, pa bellaas da gutuilh ul loa-zour. Neuze eo e voe taolet evezh outi gant Hades, hec'h eontr, a c'hoantaas ober e rouanez anezhi. Hag eñ da skrapañ ar plac'h yaouank . Ha hi da c'harmal. Hag he mamm da glevout ha da zeredek, nemet re ziwezhat ec'h erruas war al lec'h. Kement-se a c'hoarvezas war lez lenn Pergusa, e Sikilia.